เหตุโจมตีขบวนรถพลเรือนในซาปอริฌเฌีย

,
 {"type":"Feature", "geometry":{"type":"Point", "coordinates":[35.27007, 47.78754]}, "properties":{"description":"หลุมที่เกิดจากแรงระเบิดของขีปนาวุธ", "marker-symbol":"-number-b", "marker-size":"small", "marker-color":"e63632"}},
 {"type":"Feature", "geometry":{"type":"Point", "coordinates":[35.27119, 47.78719]}, "properties":{"description":"หลุมที่เกิดจากแรงระเบิดของขีปนาวุธ", "marker-symbol":"-number-b", "marker-size":"small", "marker-color":"e63632"}},
]}]</mapframe>
 <id>1195057</id>
 <revision>
 <id>12118559</id>
 <parentid>9742139</parentid>
 <timestamp>2025-01-29T13:09:04Z</timestamp>
 <contributor>
 <username>PanImage</username>
 <id>361321</id>
 </contributor>
 <minor />
 <comment>PanImage ย้ายหน้า ไปยัง ทับหน้าเปลี่ยนทาง: ย้อน</comment>
 <origin>9742139</origin>
 <model>wikitext</model>
 <format>text/x-wiki</format>
 กองทัพสหพันธรัฐรัสเซีย
ในช่วงเช้าของวันที่ 30 กันยายน พ.ศ. 2565 ระหว่างการรุกรานยูเครนโดยรัสเซีย กองทัพรัสเซียได้ยิงขีปนาวุธประเภทเอส-300 ใส่ขบวนรถเพื่อมนุษยธรรมในย่านชานเมืองซาปอริฌเฌีย แคว้นซาปอริฌเฌีย ทางภาคใต้ของประเทศยูเครน ส่งผลให้มีผู้เสียชีวิต 32 คน และบาดเจ็บประมาณ 88 คน เหตุโจมตีครั้งนี้เกิดขึ้นในวันเดียวกันกับที่รัสเซียประกาศผนวกดินแดนของยูเครนที่ถูกรัสเซียยึดครอง ซึ่งรวมถึงบางส่วนของแคว้นซาปอริฌเฌีย
เหตุการณ์.
ในวันที่ 30 กันยายน พ.ศ. 2565 กองทัพรัสเซียระดมยิงขีปนาวุธประเภทเอส-300 จำนวน 16 ลูก มาทางเมืองซาปอริฌเฌีย เมื่อเวลาประมาณ 07:10 น. ขีปนาวุธ 3 ลูกในจำนวนนั้นพุ่งตกใส่ตลาดรถยนต์แห่งหนึ่งริมทางหลวงสาย H08 ตอนซาปอริฌเฌีย–ออรีคิว ฝั่งขาออกเมืองซาปอริฌเฌีย ขณะนั้นในพื้นที่ตลาดดังกล่าวมีขบวนรถประมาณ 60 คัน กับพลเรือนประมาณ 100 คน ที่กำลังเตรียมจะออกเดินทางไปยังด่านตรวจของทหารรัสเซียที่เมืองวาซือลิวกา เพื่อรับญาติพี่น้องในพื้นที่ที่รัสเซียยึดครองมาอยู่ในเมืองซาปอริฌเฌียหรือเพื่อส่งมอบความช่วยเหลือด้านมนุษยธรรม
แรงระเบิดจากขีปนาวุธทั้งสามก่อให้เกิดหลุมลึกและกว้าง เศษชิ้นส่วนขีปนาวุธกระจายออก เจาะทะลุกระจกรถและตัวรถที่จอดเรียงแถวอยู่ในขบวน คร่าชีวิตคนและสัตว์ที่อยู่ในบริเวณนั้น อาคารใกล้เคียงในพื้นที่ตลาดก็ได้รับความเสียหายเช่นกัน หลังเกิดเหตุ ในเบื้องต้นทราบว่ามีผู้เสียชีวิต 23 คน และบาดเจ็บ 28 คน ส่วนใหญ่เสียชีวิตหรือบาดเจ็บจากเศษขีปนาวุธ ในไม่ช้าจำนวนผู้เสียชีวิตก็เพิ่มขึ้นเป็น 25 คน ต่อมาปรากฏว่ามีผู้เสียชีวิต 26 คน และผู้บาดเจ็บ 85 คน ในบรรดาผู้เสียชีวิตนั้นมีเด็ก 2 คนรวมอยู่ด้วย เด็กอายุ 5 ขวบคนหนึ่งบาดเจ็บสาหัส ในขณะที่เด็กอายุ 3 ขวบอีกคนหนึ่งรอดชีวิตมาได้ แต่ต้องกลายเป็นเด็กกำพร้า
ในตอนเย็นของวันเดียวกัน ปรากฏว่ามีผู้เสียชีวิต 30 คน และผู้บาดเจ็บ 88 คน จากนั้นในวันถัดมา (1 ตุลาคม) หญิงคนหนึ่งที่มีอาการขั้นวิกฤตเสียชีวิตที่โรงพยาบาลในเมืองซาปอริฌเฌีย ต่อมาผู้บาดเจ็บอีกคนหนึ่งเสียชีวิตในวันที่ 8 ตุลาคม จำนวนผู้เสียชีวิตจึงเพิ่มเป็น 32 คน ประกอบด้วยพลเรือน 31 คน และเจ้าหน้าที่ตำรวจ 1 นายที่เข้าไปช่วยเหลือผู้บาดเจ็บในจุดเกิดเหตุ
ปฏิกิริยา.
การโจมตีของรัสเซียครั้งนี้ส่งผลให้การเดินทางไปยังดินแดนที่ถูกรัสเซียยึดครองถูกระงับอย่างไม่มีกำหนด สำนักงานอัยการประจำแคว้นซาปอริฌเฌียเริ่มดำเนินคดีอาญาในข้อหาละเมิดกฎหมายสงครามและข้อหาฆ่าคนโดยไตร่ตรองไว้ก่อน และฝ่ายบริหารแคว้นซาปอริฌเฌียประกาศให้วันที่ 1 ตุลาคม พ.ศ. 2565 เป็นวันไว้ทุกข์แก่ผู้เสียชีวิตของแคว้น
วอลอดือมือร์ แซแลนสกึย ประธานาธิบดียูเครน กล่าวทางเทเลแกรมว่า
 รัฐก่อการร้ายยิงจรวดใส่พลเรือนในแคว้นซาปอริฌเฌีย มือกอลายิว และดนีปรอแปตร็อวสก์ มันโจมตีแคว้นของยูเครนด้วยเครื่องยิงจรวดและโดรน
แค่ในช่วงเช้าช่วงเดียว ผู้รุกรานได้ยิงจรวดใส่เมืองและเขตซาปอริฌเฌียแล้ว 16 ลูก! มีแค่ผู้ก่อการร้ายเต็มตัวเท่านั้นที่ทำแบบนี้ ผู้ก่อการร้ายซึ่งไม่ควรมีที่ยืนในโลกอารยะ
ศัตรูของเราโกรธแค้นและหาทางแก้แค้นความแน่วแน่ของเราและความล้มเหลวของมัน มันฆ่าชาวยูเครนผู้รักสงบอย่างไม่ละอาย เพราะมันสูญเสียความเป็นมนุษย์จนหมดสิ้นไปนานแล้ว
พวกเศษเดนกระหายเลือด! พวกแกจะต้องรับผิดชอบอย่างแน่นอน กับชีวิตชาวยูเครนที่สูญเสียทุกชีวิต!
ฌูแซ็ป บูร์เร็ลย์ รองประธานคณะกรรมาธิการยุโรป ประณามเหตุโจมตีโดยทวีตข้อความว่า "อีกหนึ่งการโจมตีที่ชั่วร้ายของรัสเซียต่อพลเรือน คราวนี้เป็นขบวนรถมนุษยธรรมที่กำลังนำความช่วยเหลือสำคัญไปมอบให้ผู้ที่อาศัยอยู่ในพื้นที่ที่ฝ่ายบริหารแคว้นซาปอริฌเฌียไม่ได้ควบคุม"
การสืบสวน.
ภายในวันเดียวกันหลังเกิดเหตุ หน่วยความมั่นคงยูเครนได้เริ่มสอบสวนการยิงขีปนาวุธใส่ขบวนรถเพื่อมนุษยธรรม คดีนี้อยู่ระหว่างการสอบสวนภายใต้มาตรา 438 (การละเมิดกฎหมายและประเพณีของสงคราม) แห่งประมวลกฎหมายอาญาของยูเครน